CELEX: 62020TN0028
Language: lv
Date: 2020-01-16 00:00:00
Title: Lieta T-28/20: Prasība, kas celta 2020. gada 16. janvārī – ID/EĀDD

23.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 95/37
            
         
      Prasība, kas celta 2020. gada 16. janvārī – ID/EĀDD
      (Lieta T-28/20)
      (2020/C 95/47)
      Tiesvedības valoda – angļu
      
         Lietas dalībnieki
      
      
         Prasītāja: ID (pārstāvis: C. Bernard-Glanz, advokāts)
      
         Atbildētājs: Eiropas Ārējās darbības dienests
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt viņas prasību par pieņemamu;
               
            
                  —
               
               
                  atcelt apstrīdēto lēmumu, kā arī, ciktāl nepieciešams, lēmumu, ar kuru ir noraidīta sūdzība;
               
            
                  —
               
               
                  piespriest atbildētājam izmaksāt summu 449 397,05 EUR apmērā, lai atlīdzinātu mantisko kaitējumu, ar procentiem atbilstoši likumā noteiktajai likmei līdz naudas summas pilnīgai samaksai;
               
            
                  —
               
               
                  piespriest atbildētājam izmaksāt summu 20 000 EUR apmērā, lai atlīdzinātu morālo kaitējumu, ar procentiem atbilstoši likumā noteiktajai likmei līdz naudas summas pilnīgai samaksai; un
               
            
                  —
               
               
                  piespriest atbildētājam atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus.
      
                  1.
               
               
                  Ar pirmo pamatu tiek apgalvots, ka ir pārkāpts Eiropas Savienības pārējo darbinieku nodarbināšanas kārtības 84. pants attiecībā uz:
                  
                              —
                           
                           
                              pierādījumiem, saistībā ar kuriem ir konstatējama tāda neatbilstība, ar ko var attaisnot darba attiecību izbeigšanu pirms pārbaudes laika beigām;
                           
                        
                              —
                           
                           
                              neatbilstības pakāpi, kas ir jāsasniedz, lai varētu attaisnot darba attiecību izbeigšanu pirms pārbaudes laika beigām.
                           
                        
            
                  2.
               
               
                  Ar otro pamatu tiek apgalvots, ka neesot norādīts pietiekams pamatojums un esot pieļauta acīmredzama kļūda vērtējumā attiecībā uz:
                  
                              —
                           
                           
                              nepietiekamu pamatojumu un acīmredzamu kļūdu vērtējumā;
                           
                        
                              —
                           
                           
                              to, kā ir tikuši vērtēti fakti, uz kuriem ir balstīts konstatējums par acīmredzamu neatbilstību.
                           
                        
            
                  3.
               
               
                  Ar trešo pamatu ir apgalvots, ka esot nepareizi izmantotas pilnvaras.